Folketing
1997-11-26

Umiddelbart kan Dansk Folkeparti også godt støtte det her forslag, men man kan jo godt sige, at det er det, man kan kalde knopskydning. Altså, man bliver ved med at komme med ting, man lægger oven på. Der er også en smule økonomiske konsekvenser i det, selv om man selvfølgelig kan sige, at på et statsregnskab er det ikke de store beløb. Vi vil under udvalgsarbejdet gå positivt ind i sagen, men nu håber jeg, at vi snart er ved vejs ende med alle de dér forskellige ting. Jeg kan ikke forstå, at man ikke lige så godt kan lægge det hele frem i en buket fra starten af, så vi fik vedtaget lovgivningen og ikke hele tiden skal ulejliges her i Folketinget med disse forholdsvis små ting.